Fstab

fstab, forkortelse for filsystemtabell, er en datafil for systemkonfigurasjon i Unix og Unix-liknende operativsystemer. I Berkeley Software Distribution (BSD) var filen lokalisert i filkatalogen /etc/fstab. Det samme var tilfelle i proprietære avarter av BSD som DEC Ultrix og SunOS, og er tilfelle i frie og åpne derivater av BSD, deriblant FreeBSD, NetBSD, OpenBSD og DragonFly BSD. Også i Linux er dette tilfelle.

I UNIX System V hadde filen navnet vfstab og var lokalisert i filkatalogen /etc/vfstab, og det samme er tilfelle i Solaris, OpenServer og UnixWare. Andre avarter av UNIX System V, deriblant IRIX, AIX,filesystems file and /etc/fstab file, IBM Knowledge Center, 2015 HP-UXfstab(4) , HP-UX 11i man pages, nix Documentation Project, august 2003 og Tru64 UNIXfstab(4) , Tru64 Unix man pages, nix Documentation Project, august 2003 har benyttet navneformen fstab. I IRIX var den, liksom i BSD, lokalisert i filkatalogen /etc/fstab. I AIX er den lokalisert i filkatalogen /etc/filesystems, i HP-UX er den lokalisert i /etc/checklist og i Tru64-UNIX var den lokalisert i /etc/fdmns.

I Linux er filen en del av programpakken util-linux. Filen lister opp tilgjengelige diskpartisjoner samt datakilder og filsystemer som ikke er diskbaserte, og indikerer hvordan de blir initialisert og integrert i filsystemets struktur. Den leses av kommandoen mount, og systemadministratoren har ansvaret for å skape og vedlikeholde den. Filen brukes til grunnleggende systemkonfigurasjon, men kan overstyres av automatiske mekanismer for mounting.

Eksempel
Det følgende er et eksempel på en fstab-fil i et typisk Linux-system:

# device-spec   mount-point     fs-type      options                                          dump pass
LABEL=/         /               ext4         defaults                                            1 1
/dev/sda6       none            swap         defaults                                            0 0
none            /dev/pts        devpts       gid=5,mode=620                                      0 0
none            /proc           proc         defaults                                            0 0
none            /dev/shm        tmpfs        defaults                                            0 0

# Removable media
/dev/cdrom      /mnt/cdrom      udf,iso9660  noauto,owner,ro                                     0 0

# NTFS Windows 7 partition
/dev/sda1       /mnt/Windows    ntfs-3g      quiet,defaults,locale=en_US.utf8,umask=0,noexec     0 0

# Partition shared by Windows and Linux
/dev/sda7       /mnt/shared     vfat         umask=000                                           0 0

# mounting tmpfs
tmpfs           /mnt/tmpfschk   tmpfs        size=100m                                           0 0

# mounting cifs
//pingu/ashare  /store/pingu    cifs         credentials=/root/smbpass.txt                       0 0

# mounting NFS
pingu:/store    /store          nfs          rw                                                  0 0

Referanser
Fiamingo 1996, 19.1.4 File System Mounting, SunOS 4.1.X 
Fiamingo 1996, 19.1.5.1 The mount table, /etc/vfstab 
Fiamingo 1996, 19.1.6 File System Mounting, IRIX 5.X 
Fiamingo 1996, 19.1.4 19.1.8 File System Mounting, Ultrix 
Pate 2003, side 98

 Litteratur 

Eksterne lenker
vfstab(4), manualen til Solaris 
fstab(4), manualen til HP-UX 11i
fstab(4), manualen til IRIX
fstab(4), manualen til Tru64 UNIX
fstab(5) i manualen til FreeBSD
fstab(5)  i manualen til NetBSD
fstab(5) i manualen til OpenBSD
fstab(5) i manualen til Linux
fstab(5) i manualen til Ubuntu Linux

Kategori:Konfigurasjonsfiler
Kategori:Filsystemer
Kategori:Unix
Kategori:AIX
Kategori:Solaris
Kategori:Linux
Kategori:BSD
Kategori:FreeBSD
Kategori:OpenBSD
Kategori:DragonFly BSD